section_heading: Zanimljivosti
paragraph_text: Središtem grada dominira Nacionalni kulturni centar Geoffrey Henry, u kojem se nalaze vladini uredi, nacionalni muzej i knjižnica s velikom dvoranom za skupove. U muzeju dominira etnološka zbirka s rukotvorinama Cookovog Otočja i prvi tiskarski stroj koji je dospio na otok 1830. godine. U Avarui djeluje odsjek Južnopacifičkog sveučilišta na kojem je moguće redovno studirati, ali i polaziti kraća stručna usavršavanja.